
จดหมายข่าว องค์การบริหารส่วนตำบลหัวตะพาน
หมู่ที่ 7 ตำบลหัวตะพาน อำเภอท่าศาลา จังหวัดนครศรีธรรมราช 80160
โทรศัพท์/โทรสาร  075-750093

		เนื่องด้วยพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงฉบับที่ 5 พ.ศ. 2546 กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่นอาทิ เช่น ภาษีโรงเรือนและที่ดิน ภาษีบำรุงท้องที่ ภาษีป้ายและค่าธรรมเนียมใบอนุญาตตลอดจนรายได้อื่นตามที่กฎหมายกำหนด 
		ดังนั้น เพื่อให้การจัดเก็บรายได้ขององค์การบริหารส่วนตำบลหัวตะพาน เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลหัวตะพาน ประจำปี พ.ศ. 2557 ประเภทใดประเภทหนึ่งหรือหลายประเภท ดำเนินการดังนี้
	
1.ภาษีโรงเรือนและที่ดิน
		ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่ ตั้งแต่วันที่ 2 มกราคม 2557 ถึงวันที่ 28 กุมภาพันธ์ 2557  และให้ชำระค่าภาษีภายใน 30 วัน นับแต่วันถัดจากวันที่ได้รับการแจ้งประเมิน (ภ.ร.ด.8)

	2.ภาษีบำรุงท้องที่ 
		ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี ตั้งแต่วันที่ 2 มกราคม 2557 ถึงวันที่ 30 เมษายน 2557 

	3.ภาษีป้าย
		ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ เครื่องหมายในการประกอบการค้าหรือกิจการอื่นๆ เพื่อการหารายได้ที่ตั้งอยู่ในเขตองค์การบริหารส่วนตำบลหัวตะพาน ให้ยื่นแบบแสดงรายการภาษีป้าย ตั้งแต่วันที่ 2 มกราคม 2557 ถึงวันที่ 31 มีนาคม 2557 และให้ชำระภาษีภายใน 15 วัน นับแต่วันที่ได้รับแจ้งการประเมิน (ภ.ป.3)

		จึงประชาสัมพันธ์มาเพื่อทราบ

